text: Svedig Zumba frem for slankekur
  08 januar 2012 kl. 15.31
  100 kvinder dansede julesulet af sig, da der i dag blev afholdt Zumba-event lidt uden for Kolding.
  Almind-Viuf Hallen dannede i dag ramme om tre timers svedig Zumba.
  Omkring 100 kvinder havde valgt at bruge søndagen på at svinge hofterne og bagdelene.  
  - Vi tror på, at rigtig mange gerne vil have sig rørt efter jule- og nytårsmaden, som de fleste af os nok har indtaget i rigelige mængder i helligdagene. I stedet for at starte året med en traditionel slankekur, som alligevel ikke holder mange dage, siger Mette Lund Hoelsgaard, som var den ene af initiativtagerne.
  Det var fire Zumba-instruktører - under navnet Zisters 4 - der guidede de øvede og mindre øvede gennem de hårdtslående techno-rytmer.
  Hver deltager havde betalt 150 kroner for at deltage i eventen, der løb fra klokken 10 til 13.
  